Izziņa par atzinumos sniegtajiem iebildumiem

|  |
| --- |
| **likumprojektā "Grozījumi Valsts fondēto pensiju likumā"** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | **Atzinums uz 12.11.2020.**  4.pants  Aizstāt 12. panta 3.1 daļā vārdus "Finanšu un kapitāla tirgus komisija" ar vārdiem "Latvijas Banka". | **Tieslietu ministrija**  2. Projekta 4. pantā grozījumu, kurš paredz normu papildināšanu ar vārdiem dažādās VFPL normās, nepieciešams no projekta izslēgt, jo normatīvo aktu izstrādes juridiskās tehnikas nosacījumi likumprojektiem šādu grozījumu veidu neparedz. Ievērojot minēto, projektā atbilstoši noteikumu Nr.108 72. punktam jāparedz vairāki secīgi panti, kuros būtu paredzēti šie grozījumi konkrētās normās. | **Nav ņemts vērā.**  Grozījums tiek veikts tikai vienā normā. Netiek veikta normu papildināšana ar vārdiem dažādās VFPL normās. |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020. gada 16. novembris, 2020.gada 15.decembris |
|  |  |
| Saskaņošanas dalībnieki | Tieslietu ministrija, Aizsardzības ministrija, Ārlietu ministrija, Iekšlietu ministrija |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija | |
| 1 | 2 | 3 | | 4 | 5 | |
| 1. | **Atzinums uz 12.11.2020.**  1.pants  Aizstāt visā likumā, izņemot 8. panta pirmās daļas 5. punktu, 11. panta pirmo daļu, 12. panta otrās daļas 7.1 punkta "a" apakšpunktu, 3.1 daļu un ceturtās daļas 3. punktu, vārdu "Komisija" (attiecīgā locījumā) ar vārdiem "Latvijas Banka" (attiecīgā locījumā). | **Tieslietu ministrija**  1. Projekta 1. pantā grozījumu, kurš paredz visā Valsts fondēto pensiju likumā (turpmāk – VFPL) aizstāt vārdu “komisija” ar vārdiem “Latvijas Banka”, nepieciešams papildus izvērtēt un precizēt. Vēršam uzmanību, ka aizstāšanas izņēmumi nav jānorāda normām, kuras ar šo projektu tiek grozītas atsevišķi, proti, VFPL 11. panta pirmā daļa un 12. panta 3.1 daļa | | **Ņemts vērā.**  Veikti labojumi 1. pantā un pārejas noteikumu 30. punktā. | 1. Aizstāt visā likumā, izņemot 8. panta pirmās daļas 5. punktu, 12. panta otrās daļas 7.1 punkta "a" apakšpunktu un ceturtās daļas 3. punktu, vārdu "Komisija" (attiecīgā locījumā) ar vārdiem "Latvijas Banka" (attiecīgā locījumā).  8. Papildināt pārejas noteikumus ar 30. un 31. punktu šādā redakcijā:  "30. Šā likuma grozījumi, kas saistīti ar Finanšu un kapitāla tirgus komisijas pievienošanu Latvijas Bankai (t.i. par vārda "Komisija" (attiecīgā locījumā), aizstāšanu visā likumā izņemot 8. panta pirmās daļas 5. punktu, 12. panta otrās daļas 7.1 punkta "a" apakšpunktu un ceturtās daļas 3. punktu, ar vārdiem "Latvijas Banka" (attiecīgā locījumā), vārdu "Finanšu un kapitāla tirgus komisija (turpmāk – Komisija)" 11. panta pirmajā daļā aizstāšanu ar vārdiem "Latvijas Banka", vārdu "Finanšu un kapitāla tirgus komisija" 12. panta 3.1 daļā aizstāšanu ar vārdiem "Latvijas Banka", 11.3 panta septītās daļas papildināšanu pēc vārda "tiek" ar vārdiem "apstrīdēts un", vārda "normatīvajiem" izslēgšanu 14. panta trešajā daļā un 15. panta otrās daļas pirmā teikuma papildināšanu pēc vārda "var" ar vārdiem "apstrīdēt Latvijas Bankā un") stājas spēkā vienlaikus ar Latvijas Bankas likumu.  [..].“. | |
| 2. | **Atzinums uz 12.11.2020.**  3.pants  Papildināt 11.3 panta septīto daļu pēc vārda "tiek" ar vārdiem "apstrīdēts un". | **Tieslietu ministrija**  3. Projekta 3. pantā ietvertais grozījums VFPL 11.3 panta septītajā daļā paredz noteikt, ka Latvijas Bankas pieņemto lēmumu apstrīdēšana un pārsūdzēšana neaptur to darbību. Minētā VFPL norma šobrīd paredz, ka Finanšu un kapitāla tirgus komisijas pieņemto lēmumu pārsūdzēšana neaptur to darbību. APL 80. panta pirmā daļa noteic, ka iesniegums par administratīvā akta apstrīdēšanu aptur tā darbību no dienas, kad iesniegums saņemts iestādē, izņemot gadījumus, kas paredzēti APL 360. panta otrajā un trešajā daļā, kā arī gadījumus, kad iesniegumu iesniedzis labvēlīga administratīvā akta adresāts, lai panāktu vēl labvēlīgāka administratīvā akta izdošanu, vai ja iesniegums iesniegts par vispārīgo administratīvo aktu. Tādējādi APL paredz vispārīgu principu, ka administratīvā akta apstrīdēšana aptur tā darbību. Ievērojot minēto, projekta sākotnējās ietekmes novērtējuma ziņojumu (anotāciju) nepieciešams papildināt ar pamatojumu šāda atšķirīga regulējuma noteikšanai. Vēršam uzmanību, ka VFPL spēkā esošais regulējums ir pieņemts atbilstoši APL 185. pantā noteiktajam regulējumam un ir attiecināms uz tiesas procesu, savukārt apstrīdēšanas stadijai lēmuma neapturēšanas pamatojums nav sniegts. | | **Ņemts vērā**  Skaidrojums sniegts anotācijā | Likumprojekta anotācijas I. sadaļas 2. punktā ietvertā skaidrojuma 2. punkts:  "Likumprojekta 3. pants saistīts ar FKTK pievienošanu Latvijas Bankai. Normās paredzētais regulējums, kas paredz, ka Latvijas Bankas pieņemto lēmumu apstrīdēšana un pārsūdzēšana neaptur to darbību, paredzēts situācijās, kad ir nepieciešams ātri un efektīvi rīkoties, uzliekot līdzekļu pārvaldītājam veikt noteiktus pienākumus un ierobežot tās tiesības. Šādi tiesību ierobežojumi ir nelabvēlīgi , taču uzraudzības iestāde tos piemēro galējā nepieciešamībā, izvērtējot, vai konkrētajā administratīvajā aktā minēto mērķi nav iespējams sasniegt ar citiem tiesiskajiem līdzekļiem, t.i. ar tādiem, kas mazāk ierobežotu līdzekļu pārvaldītāja darbību, tā lai tie saglabātu tā esošo finanšu situāciju, neradot draudus esošajiem klientiem, dalībniekiem vai personām, kas vēlētos kļūt par tādiem, kā arī Latvijas finanšu sektora drošībai un stabilitātei, lai mazinātu iespējamos riskus tautsaimniecībai un iespējamus satricinājumus attiecībā uz citām finanšu institūcijām. Tā kā uzraudzības iestāde ir atbildīga par finanšu tirgus stabilitāti un attīstību, un tās darbības mērķis ir veicināt ieguldījumu plānu dalībnieku interešu aizsardzību, uzraugam ir nekavējoties jārīkojas, lai līdzekļu pārvaldītājs saglabātu esošo finanšu stāvokli un aktīvu apmēru, tas būtu prognozējams un nepasliktinātos. Paredzot, ka uzraudzības iestādes administratīvā akta darbība tiek apturēta līdz ar tā apstrīdēšanas vai pārsūdzības dienu, finanšu tirgus un ieguldījumu plānu dalībnieku intereses netiek aizsargātas, tā kā šī aizsardzība ir tieši paredzēta ar konkrētajiem uzraudzības iestādes uzliktajiem ierobežojumiem. Savukārt, pieņemot administratīvo aktu, kura darbību neaptur apstrīdēšanas vai pārsūdzības fakts, tiek nodrošināts tiesiskais līdzsvars starp līdzekļu pārvaldītāja un ieguldījumu plānu dalībnieku interesēm un visas sabiedrības interesēm, kā arī nerada tūlītējus satricinājumus finanšu tirgū un tautsaimniecībā." | |
| 3. | **Atzinums uz 12.11.2020.**  7.pants  Papildināt 15. panta otrās daļas pirmo teikumu pēc vārda "var" ar vārdiem "apstrīdēt Latvijas Bankā un". | **Tieslietu ministrija**  4. Projekta 7. pantā paredzēto grozījumu VFPL 15. panta otrajā daļā, ka Latvijas Bankas pieņemtos lēmumus var apstrīdēt Latvijas Bankā un pārsūdzēt Administratīvajā apgabaltiesā, nepieciešams izvērtēt un precizēt. Vēršam uzmanību, ka APL 76. panta otrā daļa paredz, ka administratīvo aktu var apstrīdēt padotības kārtībā augstākā iestādē. Likumā vai Ministru kabineta noteikumos var būt noteikta cita iestāde, kurā attiecīgo administratīvo aktu var apstrīdēt. Ja tādas nav vai tā ir Ministru kabinets, administratīvo aktu var apstrīdēt tajā iestādē, kura izdevusi šo aktu, vai uzreiz pārsūdzēt tiesā. Tādējādi APL jau paredz vispārīgu iestādes izdotu administratīvo aktu apstrīdēšanas kārtību, kas VFPL nav atcelta tikai tāpēc, ka VFPL 15. panta otrā daļa paredz, ka Finanšu un kapitāla tirgus komisijas pieņemtos lēmumus var pārsūdzēt Administratīvajā apgabaltiesā, proti, noteiktā regulējuma mērķis ir bijis paredzēt, ka Finanšu un kapitāla tirgus komisijas pieņemto lēmumu pārsūdzēšanas gadījumā pirmā instance ir Administratīvā apgabaltiesa. Līdz ar to no šobrīd spēkā esošā regulējuma izriet, ka Finanšu un kapitāla tirgus komisijas pieņemtos lēmumus saskaņā ar APL 76. panta otro daļu var apstrīdēt Finanšu un kapitāla tirgus komisijā vai saskaņā ar VFPL 15. panta otrajā daļā noteikto pārsūdzēt Administratīvajā apgabaltiesā. Ņemot vērā minēto, projekta 6. pantā ietvertais regulējums dublēs APL noteikto, līdz ar to lūdzam to no projekta izslēgt. Vienlaikus lūdzam izvērtēt projekta 8. pantā paredzēto VFPL pārejas noteikumu 30. punktu, kā arī projekta sākotnējās ietekmes novērtējuma ziņojumā (anotācijā) ietverto informāciju. | | **Ņemts vērā**  Izslēgts 7.pants (redakcija uz 12.11.2020).  Veikti labojumi pārejas noteikumu 30.punktā un sākotnējās ietekmes novērtējuma ziņojumā (anotācijā) ietvertajā informācijā. | 7. Papildināt pārejas noteikumus ar 30. un 31. punktu šādā redakcijā:  "30. Šā likuma grozījumi, kas saistīti ar Finanšu un kapitāla tirgus komisijas pievienošanu Latvijas Bankai (t.i. par vārda "Komisija" (attiecīgā locījumā), aizstāšanu visā likumā izņemot 8. panta pirmās daļas 5. punktu, 11. panta pirmo daļu, 12. panta otrās daļas 7.1 punkta "a" apakšpunktu, 3.1 daļu un ceturtās daļas 3. punktu, ar vārdiem "Latvijas Banka" (attiecīgā locījumā), vārdu "Finanšu un kapitāla tirgus komisija (turpmāk – Komisija)" 11. panta pirmajā daļā aizstāšanu ar vārdiem "Latvijas Banka", vārdu "Finanšu un kapitāla tirgus komisija" 12. panta 3.1 daļā aizstāšanu ar vārdiem "Latvijas Banka", 11.3 panta septītās daļas papildināšanu pēc vārda "tiek" ar vārdiem "apstrīdēts un" un vārda "normatīvajiem" izslēgšanu 14. panta trešajā daļā stājas spēkā vienlaikus ar Latvijas Bankas likumu.  [....]. “. | |
| 4. | **Atzinums uz 12.11.2020.**  8.pants  Papildināt pārejas noteikumus ar 30. un 31. punktu šādā redakcijā:  “ [...]  31. Finanšu un kapitāla tirgus komisijas izdotie normatīvie noteikumi, kas saskaņā ar šo likumu izdoti līdz Latvijas Bankas likuma spēkā stāšanās dienai, ir spēkā līdz dienai, kad Latvijas Banka tos izdod jaunā redakcijā.". | **Tieslietu ministrija**  5. Projekta 8. pantā iekļautais VFPL pārejas noteikumu 31. punkts noteic, ka Finanšu un kapitāla tirgus komisijas izdotie normatīvie noteikumi, kas saskaņā ar šo likumu izdoti līdz Latvijas Bankas likuma spēkā stāšanās dienai, ir spēkā līdz dienai, kad Latvijas Banka tos izdod jaunā redakcijā. Likumprojekta “Latvijas Bankas likums” pārejas noteikumu 3. punkts paredz, ka Latvijas Bankas un Finanšu un kapitāla tirgus komisijas normatīvie noteikumi, ieteikumi un vadlīnijas, kas pieņemti līdz likumprojekta “Latvijas Bankas likums” spēkā stāšanās dienai, piemērojami līdz dienai, kad Latvijas Banka tos izdod jaunā redakcijā, bet ne ilgāk kā līdz 2024. gada 31. decembrim. Ievērojot minēto, nepieciešams izvērtēt šāda dublējoša pārejas regulējuma lietderību, bet, ja tāds nepieciešams, projektā šis pārejas noteikums jāpapildina ar termiņu, līdz kuram būs piemērojami Finanšu un kapitāla tirgus komisijas normatīvie noteikumi, tādējādi uzliekot pienākumu Latvijas Bankai izdot jaunus noteikumus ne vēlāk kā līdz šim termiņam. | | **Ņemts vērā** | 7. Papildināt pārejas noteikumus ar 30. un 31. punktu šādā redakcijā:  “ [..]  31. Finanšu un kapitāla tirgus komisijas izdotie normatīvie noteikumi, kas saskaņā ar šo likumu izdoti līdz Latvijas Bankas likuma spēkā stāšanās dienai, piemērojami līdz dienai, kad Latvijas Banka apstiprina attiecīgos noteikumus, bet ne ilgāk kā līdz 2024. gada 31. decembrim.". | |
| Atbildīgā amatpersona | | | |  | | |
|  | | | | (paraksts)\* | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Liene Jenerte

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Finanšu tirgus politikas departamenta  Kredītiestāžu un maksājumu pakalpojumu politikas nodaļas juriste |
| (amats) |
| Tālrunis: 67095502 |
| (tālruņa un faksa numurs) |
| [liene.jenerte@fm.gov.lv](mailto:liene.jenerte@fm.gov.lv) |
| (e-pasta adrese) |

Tukiša, 67774818

Sigita.Tukisa@fktk.lv